CELEX: 62011CN0246
Language: et
Date: 2011-05-23 00:00:00
Title: Kohtuasi C-246/11 P: Portugali Vabariigi 23. mail 2011 esitatud apellatsioonkaebus Üldkohtu 3. märtsi 2011 . aasta otsuse peale kohtuasjas T-387/07: Portugal versus komisjon

23.7.2011   
            
            
               ET
            
            
               Euroopa Liidu Teataja
            
            
               C 219/11
            
         Portugali Vabariigi 23. mail 2011 esitatud apellatsioonkaebus Üldkohtu 3. märtsi 2011. aasta otsuse peale kohtuasjas T-387/07: Portugal versus komisjon
   (Kohtuasi C-246/11 P)
   2011/C 219/14
   Kohtumenetluse keel: portugali
   
      Pooled
   
   
      Apellant: Portugali Vabariik (esindajad: L. Inez Fernandes, S. Rodrigues ja A. Gattini)
   
      Teine menetlusosaline: Euroopa Komisjon
   
      Apellandi nõuded
   
   Portugali Vabariik palub Euroopa Kohtul:
   
               —
            
            
               tühistada Euroopa Liidu Üldkohtu otsus kohtuasjas T-387/07 ja selle tagajärjel:
            
         
               —
            
            
               saata asi tagasi Euroopa Liidu Üldkohtule, et see lahendaks 31. juuli 2007. aasta otsuse K(2007) 3772 (1) vastavalt Euroopa Liidu toimimise lepingu artiklile 263, lähtudes esialgse hagiavalduse põhjendustest;
            
         
               —
            
            
               mõista kohtukulud välja komisjonilt.
            
         Teise võimalusena palutakse Euroopa Kohtul vastavalt Euroopa Liidu Kohtu põhikirja artiklis 61 ja selle kohtu kodukorra artiklis 113 sätestatule tühistada Euroopa Liidu Üldkohtu otsus kohtuasjas T-387/07 ja lahendada vaidlus lõplikult, rahuldades Portugali Vabariigi poolt esimeses astmes esitatud nõuded, ja selle tagajärjel:
   
               —
            
            
               tühistada otsuse K(2007) 3772 artikkel 1 vastavalt Euroopa Liidu toimimise lepingu artiklile 263, lähtudes esialgse hagiavalduse põhjendustest;
            
         
               —
            
            
               mõista kohtukulud välja komisjonilt.
            
         
      Väited ja peamised argumendid
   
   Otsus K(2007) 3772 mõjutab otseselt Portugali Vabariiki ning selle otsuse põhjendused rikuvad seaduslikkuse, proportsionaalsuse, õiguspärase ootuse kaitse ja õiguskindluse põhimõtet, kuna kohalikeks investeeringuteks ette nähtud üldist toetust käsitleva otsuse täitmine oli kooskõlas kohaldatava õigusliku raamistikuga, mis väljendus eelkõige Euroopa Komisjoni ja Caixa Geral de Depósitos’i vahel sõlmitud lepingus.
   Kõige selle tõttu esitab Portugali Vabariik käesoleva kassatsioonkaebuse, mis tugineb Euroopa Liidu õiguse rikkumisele, viidates järgmistele põhjustele:
   
               I.
            
            
               PÕHJENDUSE PUUDUMINE VÕI EKSLIK PÕHJENDUS.
            
         
               II.
            
            
               TEGELIKE KULUDE NÕUETEKOHASUS JA MÄÄRUSE (EÜ) NR 4253/88 (2) ARTIKLI 21 LÕIKE 1 NING LEPINGU RIKKUMINE.
            
         
      (1)  Komisjoni 31. juuli 2007. aasta otsus K(2007) 3772, millega vähendati Euroopa Regionaalarengu Fondist (ERF) antavat abi, mis puudutab komisjoni 28. juuli 1995. aasta otsuse K(95) 1769 alusel Portugalile määratud kohalikeks investeeringuteks ette nähtud üldist toetust.
   
      (2)  Nõukogu 19. detsembri 1988. aasta määrus (EMÜ) nr 4253/88, millega nähakse ette sätted määruse nr 2052/88 rakendamiseks seoses struktuurifondide tegevuse kooskõlastamisega teiste struktuurifondidega ning Euroopa Investeerimispanga ja muude olemasolevate rahastamisvahendite tegevusega (EÜT L 374, lk 1).